கிபித்து

கிபித்து (Kibithu), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள அஞ்சாவ் மாவட்டத்தில், இந்தியாவின் கிழக்குக் கடைக்கோடியில் அமைந்த முதல் கிராமம் ஆகும்.இது இந்திய-சீனா எல்லையில் எல்லைக் கட்டுப்பாட்டுக் கோடு அருகே யில் உள்ளது. இந்தியா-சீனா-மியான்மர் நாடுகளின் எல்லைகள் சந்திக்கும் முச்சந்தியில் கிபித்து கிராமம் உள்ளது.  அஞ்சாவ் மாவட்டத் தலைமையிடமான  ஹவாய் பேரூராட்சிக்கு 15 கிலோ மீட்டர் தொலைவில், எல்லைக் கட்டுப்பாட்டுக் கோட்டிற்கு தெற்கே உள்ளது.
கிபித்து கிராமத்தில் லோகித் ஆறு பாய்கிறது. கிபித்து கிராமத்திற்கு 20 கிலோமீட்டர் தொலைவில் இந்திய வான்படையின் மேம்படுத்தப்பட்ட தளம் உள்ளது. 
மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 129 குடும்பங்கள் கொண்ட கிபித்தூ கிராமத்தின் மக்கள் தொகை 723. அதில் 625  ஆண்கள் மற்றும் 98 பெண்கள் உள்ளனர். 6 வயதிற்குட்பட்ட குழந்தைகள் 36 பேர் உள்ளனர். பாலின விகிதம் 1000 ஆண்களுக்கு 157 பெண்கள் வீதம் உள்ளனர். சராசரி எழுத்தறிவு 94.76% ஆகும்.  பட்டியல் பழங்குடியினர் 76 பேர் உள்ளனர்Kibithoo H.Q. Population - Anjaw, Arunachal Pradesh 2011.

போக்குவரத்து
இந்தியா-சீனாவை பிரிக்கும் மெக்மோகன் கோட்டை ஒட்டி, கிபித்து கிராமம் வழியாக விஜய்நகர், தவாங் நகரத்தின் மாகோ மற்றும் திங்பு வரை எல்லைப்புறச் சாலைகள் அமைப்பு எல்லைப்புற நெடுஞ்சாலைகள் அமைக்கிறது.

இந்தியா-சீனா எல்லைப் பாதுகாப்பு அமைப்பினர் சந்திக்கும் புள்ளி
இந்தியா-சீனா எல்லைப் பாதுகாப்பு அதிகாரிகள், போர்ப் பதற்றத்தை தணிக்கும் வகையில் பேசிக்கொள்ளும் இடமாக கிபித்து கிராமம் இந்திய-சீனா அரசால் ஒப்புக்கொள்ளப்பட்டது.
இதனையும் காண்க
 லோகித் ஆறு

மேற்கோள்கள் 

பகுப்பு:அஞ்சாவ் மாவட்டம்
பகுப்பு:அருணாசலப் பிரதேசத்திலுள்ள ஊர்களும் நகரங்களும்